Kedves pácienseim!
 A jelenlegi járványügyi helyzetben a fogászati kezelésben részesülő páciensek egészségi állapota fokozottan veszélyeztetve van. 

A fogászati kezelések során a víz- és levegőhűtéssel nagy fordulatszámon működő kézidarabok (fúrók), illetve az ultrahangos depurátorok (fogkő eltávolító eszközök) használatakor, nagy számú kórokozókat tartalmazó lég- és vízpermet képződik, amely több órán keresztül a levegőben maradhat. 
Mivel jelenlegi tudásunk szerint a koronavírus a lappangás ideje alatt is fertőz, így az esetleges fertőzöttek a tünetmentes időszakban, ha igénybe veszik a fogászati kezeléseket minden óvintézkedés ellenére nem tudjuk biztosítani, hogy a fogászati kezelések ne jelentsenek tovább terjedési lehetőséget az egészséges páciensekre nézve. 
A kormányrendelet értelmében csak a sürgősségi ellátások körébe tartozó beavatkozások elvégzésére korlátozzuk ellátásunkat. 

Fokozottan figyelni fogjuk az ellátottak általános egészségügyi állapotát és megtagadjuk a sürgősségi fogászati beavatkozások elvégzését azoktól, akik csak egy kicsit is influenza gyanúsak. 

A nem sürgős fogászati esetek ellátását, valamint a korábban előjegyzett kezeléseket későbbi időpontra halasztjuk az alábbiak szerint:

- Újabb esetek felvételét szüneteltetjük 

-A jelenleg már megbeszélt időpontok sorrendjét megtartjuk, de határozatlan ideig (a vészhelyzet lejárásáig) eltoljuk. 

Kérjük az előjegyzett betegeinket, hogy figyelemmel kövessék Emőd facebook oldalát, az önkormányzat honlapján közzétett adatokat, amennyiben lehetséges ne személyesen, se ne Facebookon, hanem telefonon érdeklődjenek. 

Kérjük türelmüket, mivel jelen pillanatban rengeteg előre megbeszélt időpontunk van, asszisztensnőnk pedig csak egy. 

A szükséges óvintézkedések a betegek egészségének védelmében történnek és a korona vírus járvány tovább terjedésének a megakadályozását szolgálják! 
